CELEX: C2005/143/05
Language: sk
Date: 2005-06-11 00:00:00
Title: Rozsudok Súdneho dvora (veľká komora) z 26. apríla 2005 vo veci C-376/02 (návrh na začatie prejudiciálneho konania podaný Hoge Raad der Nederlanden): Stichting „Goed Wonen“ proti Staatssecretaris van Financiën (Dane z obratu — Spoločný systém dane z pridanej hodnoty — Článok 17 Šiestej smernice 77/388/EHS — Odpočítanie dane zaplatenej na vstupe — Zmena vnútroštátnych právnych predpisov — Retroaktívny účinok — Zásada ochrany legitímnej dôvery a zásada právnej istoty)

11.6.2005   
            
            
               SK
            
            
               Úradný vestník Európskej únie
            
            
               C 143/6
            
         
      ROZSUDOK SÚDNEHO DVORA
   
   (veľká komora)
   z 26. apríla 2005
   vo veci C-376/02 (návrh na začatie prejudiciálneho konania podaný Hoge Raad der Nederlanden): Stichting „Goed Wonen“ proti Staatssecretaris van Financiën (1)
   
   (Dane z obratu - Spoločný systém dane z pridanej hodnoty - Článok 17 Šiestej smernice 77/388/EHS - Odpočítanie dane zaplatenej na vstupe - Zmena vnútroštátnych právnych predpisov - Retroaktívny účinok - Zásada ochrany legitímnej dôvery a zásada právnej istoty)
   (2005/C 143/05)
   Jazyk konania: holandčina
   Vo veci C-376/02, predmetom ktorej je návrh na začatie prejudiciálneho konania podľa článku 234 ES podaný rozhodnutím Hoge Raad der Nederlanden (Holandsko) z 18. októbra 2002 a doručený Súdnemu dvoru 21. októbra 2002, ktorý súvisí s konaním: Stichting „Goed Wonen“ proti Staatssecretaris van Financiën, Súdny dvor (veľká komora), v zložení: predseda veľkej komory V. Skouris, predsedovia komôr P. Jann, C. W. A. Timmermans, A. Rosas (spravodajca), R. Silva de Lapuerta a A. Borg Barthet, sudcovia N. Colneric, S. von Bahr, J. N. Cunha Rodrigues, P. Kūris, E. Juhász, G. Arestis a M. Ilešič, generálny advokát: A. Tizzano, tajomník: M.-F. Contet, hlavná referentka, vyhlásil 26. apríla 2005 rozsudok, ktorého výrok znie:
   
                
            
            
               Zásada ochrany legitímnej dôvery a zásada právnej istoty nebránia tomu, aby členský štát, vo výnimočnom prípade, a aby sa vo veľkom rozsahu vyhol, počas legislatívneho procesu, použitiu finančných konaní určených minimalizovať záťaž DPH, proti ktorým sa novela usiluje presne mieriť, poskytol takémuto zákonu retroaktívny účinok, keď, za okolností, akými sú tie v konaní pred vnútroštátnym súdom, hospodárske subjekty vykonávajúce hospodárske činnosti, akými sú tie, na ktoré sa vzťahuje zákon, boli informované o budúcom prijatí takéhoto zákona a o zamýšľanom retroaktívnom účinku spôsobom, aby boli schopné porozumieť následkom navrhovanej legislatívnej zmeny na činnosti, ktoré vykonávajú.
            
         
                
            
            
               Keď tento zákon oslobodzuje hospodársku činnosť týkajúcu sa nehnuteľného majetku, predtým podliehajúcu DPH, môže mať za následok zrušenie úpravy DPH vzniknutej na základe výkonu, v čase použitia nehnuteľného majetku na konanie v tom čase považované za zdaniteľné, nároku na odpočet DPH zaplateného pri dodaní tohto nehnuteľného majetku.
            
         
      (1)  Ú. v. ES C 7, 11.1.2003